मरका थाना क्षेत्र के मटेहना गांव निवासी दलित परिवार समेत ईंटा पाथने पंजाब (फिरोजपुर) गया था। उसकी पत्नी और बच्चों की तबीयत खराब हो गई। पत्नी ने अपने मायके कदोहर निवासी तांत्रिक को फोन कर तबीयत खराब होने की जानकारी दी। महिला के मुताबिक तांत्रिक ने फोन के जरिए मंत्र पढ़कर झाड़फूंक किया और ठीक करने के लिए गांव बुलाया। तांत्रिक की सलाह पर वह परिवार समेत पंजाब से गांव आ गए। उधर, तांत्रिक अपने एक अन्य साथी को लेकर 24 मई की सुबह मटेहना गांव पहुंचा। झाड़फूंक के लिए 20 हजार रुपए लिए और पूजा सामग्री मंगवाकर महिला और उसके पति को यमुना नदी किनारे ले गए। पति को रेत में गोला खींचकर यह कहते हुए बैठा दिया कि गोले से बाहर निकले तो पति-पत्नी की मौत हो जाएगी।